Document ID: 32006D0853

ΑΠΌΦΑΣΗ EUPOL COPPS/2/2006 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
της 21ης Νοεμβρίου 2006
σχετικά με το διορισμό του αρχηγού αποστολής/αστυνομικού επιτρόπου της αστυνομικής αποστολής της Ευρωπαϊκής Ένωσης για τα Παλαιστινιακά Εδάφη (EUPOL COPPS)
(2006/853/ΚΕΠΠΑ)
H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
Έχοντας υπόψη:
τη συνθήκη για την Ευρωπαϊκή Ένωση, και ιδίως το άρθρο 25 τρίτη παράγραφος,
την κοινή δράση 2005/797/ΚΕΠΠΑ του Συμβουλίου, της 14ης Νοεμβρίου 2005, για την αστυνομική αποστολή της Ευρωπαϊκής Ένωσης για τα Παλαιστινιακά Εδάφη (1), και ιδίως το άρθρο 11 παράγραφος 2,
Εκτιμώντας τα ακόλουθα:
(1)
Το άρθρο 11 παράγραφος 2 της κοινής δράσης 2005/797/ΚΕΠΠΑ ορίζει ότι το Συμβούλιο εξουσιοδοτεί την Επιτροπή Πολιτικής και Ασφάλειας να λαμβάνει τις σχετικές αποφάσεις σύμφωνα με το άρθρο 25 της συνθήκης, συμπεριλαμβανομένης της απόφασης για το διορισμό του αρχηγού αποστολής/αστυνομικού επιτρόπου κατόπιν προτάσεως του Γενικού Γραμματέα/Υπάτου Εκπροσώπου.
(2)
Ο Γενικός Γραμματέας/Ύπατος Εκπρόσωπος πρότεινε το διορισμό του κ. Colin SMITH,
ΑΠΟΦΑΣΙΖΕΙ:
Άρθρο 1
Ο κ. Colin SMITH διορίζεται αρχηγός αποστολής/αστυνομικός επίτροπος της αστυνομικής αποστολής της Ευρωπαϊκής Ένωσης για τα Παλαιστινιακά Εδάφη (EUPOL COPPS), από την 1η Ιανουαρίου 2007.
Άρθρο 2
Η παρούσα απόφαση παράγει αποτελέσματα από την ημέρα της έκδοσής της.
Εφαρμόζεται έως τις 31 Δεκεμβρίου 2007.
Βρυξέλλες, 21 Νοεμβρίου 2006.

Labels: 18
9
15